**ประกาศ**

**นโยบายการต่อต้านการค้ามนุษย์**

***ความมุ่งมั่นที่จะต่อต้านการค้ามนุษย์อย่างเด็ดขาด***

บริษัทฯ มีนโยบายไม่ยอมรับการค้ามนุษย์อย่างเด็ดขาด ซึ่งหมายถึง การจัดหา การขนส่ง การส่งต่อ  
การจัดให้อยู่อาศัย หรือการรับไว้ซึ่งบุคคลด้วยวิธีการขู่เข็ญ หรือด้วยการใช้กำลัง หรือด้วยการบีบบังคับในรูปแบบอื่นใด ด้วยการลักพาตัว ด้วยการฉ้อโกง ด้วยการหลอกลวง ด้วยการใช้อำนาจโดยมิชอบ หรือด้วยการใช้สถานะความเสี่ยงภัยจากการค้ามนุษย์โดยมิชอบ หรือมีการให้ หรือรับเงิน หรือผลประโยชน์เพื่อให้ได้มาซึ่งความยินยอมของบุคคลผู้มีอำนาจ ควบคุมบุคคลอื่น เพื่อความมุ่งประสงค์ในการแสวงประโยชน์ในรูปแบบของการบังคับ  
ใช้แรงงาน[[1]](#footnote-1) การค้าทางเพศของผู้หญิงและเด็กและรูปแบบอื่น ๆ ของการค้ามนุษย์[[2]](#footnote-2)

บริษัทฯ จึงมีความมุ่งมั่นอย่างเต็มที่ที่จะปฏิบัติตามหลักการทางจริยธรรมที่เคารพสิทธิมนุษยชนและช่วยให้ทุกคนโดยเฉพาะผู้หญิงและเด็กสามารถบรรลุศักยภาพสูงสุดของตนเองและมั่นใจว่าได้รับการปกป้อง  
และยกระดับสภาพความเป็นอยู่ให้ดียิ่งขึ้น ดังนั้นบริษัทฯ จึงยืนหยัดที่จะต่อต้านการค้ามนุษย์ในทุกรูปแบบ  
โดยตระหนักถึงผลกระทบของการค้ามนุษย์ที่มีต่อผู้มีส่วนได้ส่วนเสียที่เปราะบางโดยเฉพาะอย่างยิ่งผู้หญิง  
และเด็กผู้หญิง และตระหนักถึงความเสี่ยงที่จะมีอันตรายด้านร่างกายและจิตใจที่อาจทำให้เกิดความเสียหายชั่วคราวหรือถาวรสำหรับชีวิตและการทำงาน

***การบังคับใช้และขอบเขต***

บริษัทฯ และพนักงานทุกคนจะ

* ไม่เข้าไปมีส่วนร่วมหรือส่งเสริมการค้ามนุษย์ไม่ว่าจะโดยตรงหรือโดยอ้อม
* ไม่เข้าไปมีส่วนร่วมหรือส่งเสริมการแสวงหาประโยชน์ทางเพศ
* ไม่เข้าไปมีส่วนร่วมหรือส่งเสริมการบังคับใช้แรงงาน
* ไม่ซื้อสินค้าจากซัพพลายเออร์ หรือทำธุรกิจร่วมกับผู้รับเหมา นายหน้า บริษัทจัดหาแรงงานที่อาจเกี่ยวข้องกับการค้ามนุษย์

บริษัทฯ คาดหวังให้ผู้มีส่วนได้ส่วนเสียภายในทั้งหมด ได้แก่ เจ้าของ ผู้ถือหุ้น ผู้จัดการ และพนักงาน  
จะอยู่ในระดับมาตรฐานสูงสุดที่ไม่เกี่ยวข้องหรือไม่สนับสนุนการละเมิดนโยบายนี้ ไม่ว่าจะรุนแรงหรือไม่รุนแรง ตลอดเวลาที่ทำงานหรือนอกเวลาทำงาน บริษัทฯ มีความคาดหวังเช่นเดียวกันนี้กับซัพพลายเออร์ ผู้รับเหมาช่วง นายหน้า บริษัทจัดหาแรงงาน ผู้ประกอบการ องค์กรหรือชุมชนเพื่อให้สอดคล้องกับนโยบายด้วยความรับผิดชอบและโปร่งใส

***ความรับผิดชอบและแก้ไขปัญหาความไม่เท่าเทียมที่อาจเกิดขึ้น***

บริษัทฯจะพิจารณาการปกป้องพิเศษสำหรับผู้มีส่วนได้ส่วนเสียที่เปราะบางเช่น แรงงานข้ามชาติโดยเฉพาะผู้หญิงและบุตรของเขา สตรีมีครรภ์ และคนพิการ ตามแผนดำเนินการที่ทำให้เกิดความตระหนัก  
เพิ่มทักษะในการป้องกันตนเอง รับรู้และการรายงานที่เป็นความลับ จัดให้มีช่องทางร้องเรียน ร้องทุกข์ ทางเลือกในการแก้ไขเยียวยา การติดตามตรวจสอบกลยุทธ์เหล่านี้จะจัดการกับความไม่เท่าเทียมที่อาจเกิดขึ้นอย่างเป็นระบบ เพื่อลดความเสี่ยงในการค้ามนุษย์ที่อาจจะเกิดขึ้น

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**

1. พระราชบัญญัติป้องกันและปราบปรามการค้ามนุษย์ 2551 (2008), แก้ไขเพิ่มเติม 2015), แก้ไขเพิ่มเติม 2019 [↑](#footnote-ref-1)
2. The United Nations Protocol to Prevent, Suppress and Punish Trafficking in Persons,2000 (Palermo Protocol) [↑](#footnote-ref-2)